ผู้นำมุสลิมอินโดฯถึงปัตตานีวันนี้
ปัตตานี- 28 มี.ค.48นายแวดือราแม มะมิงจิ ประธานคณะกรรมการอิสลามประจำจังหวัดปัตตานี เปิดเผยว่า นายฮาชิม มูซาดี ประธานคณะกรรมกลางองค์การนะห์ดอตุล อุลามา องค์กรมุสลิมที่ใหญ่ที่สุดในโลก ซึ่งเดินทางมาเยือนไทยเพื่อร่วมคลี่คลายปัญหาภาคใต้ ตามคำเชิญของกระทรวงการต่างประเทศ มีกำหนดการเดินทางมายังจังหวัดปัตตานี วันที่ 30 มีนาคม 2548 โดยทางกองอำนวยการเสริมสร้างสันติสุขจังหวัดชายแดนภาคใต้ ได้เชิญตน พร้อมด้วยประธานคณะ กรรมการอิสลามประจำจังหวัดยะลา และนราธิวาส ให้ไปร่วมต้อนรับที่โรงแรมซี.เอส.ปัตตานี นายแวดือราแม กล่าวว่า ตนไม่ได้เตรียมข้อมูล หรือข้อเสนอแนะใดๆ ไปนำเสนอต่อนายฮาชิม มูซาดี นอกจากจะตอบคำถามตามข้อมูลที่มีอยู่ เพราะไม่ทราบจุดประสงค์ที่แน่ชัดของการเดินทางมา 3 จังหวัดชายแดนภาคใต้ของนายฮาชิม มูซาดี รวมทั้งไม่ทราบเหตุผลที่กระทรวงการต่างประเทศ เชิญนายฮาชิม มูซาดีมาเยือนไทย สำหรับกำหนดการเยือนภาคใต้ของนายฮาชิม มูซาดี มีดังนี้ เวลา 10.00 น. - 12.00 น. วันที่ 30 มีนาคม 2548 พบพล.อ.สิริชัย ธัญญสิริ ผู้อำนวยการเสริมสร้างสันติสุขจังหวัดชายแดนภาคใต้ และประธานคณะกรรมการอิสลามทั้ง 3 จังหวัด พร้อมกับรับฟังบรรยายสรุปสถานการณ์จังหวัดชายแดนภาคใต้ ที่โรงแรมซี.เอส.ปัตตานี จากนั้น เวลา 13.30 น. เยี่ยมชมโครงการพระราชดำริ บ้านทรายขาว ตำบลทรายขาว อำเภอโคกโพธิ์ จังหวัดปัตตานี ต่อด้วยการไปเยี่ยมโรงเรียนมูลนิธิอาซิซสถาน ซึ่งเป็นโรงเรียเอกชนสอนศาสนาอิสลาม ที่ตำบลนาประดู่ อำเภอโคกโพธิ์ เวลา 19.00 น. ร่วมงานเลี้ยงรับรองที่โรงแรมซี.เอส.ปัตตานี โดยมีกำหนดการเดินทางกลับกรุงเทพมหานคร ในช่วงเช้าวันที่ 31 มีนาคม 2548 
ปัตตานี- 28 มี.ค.48 นายแวดือราแม มะมิงจิ ประธานคณะกรรมการอิสลามประจำจังหวัดปัตตานี เปิดเผยว่า นายฮาชิม มูซาดี ประธานคณะกรรมกลางองค์การนะห์ดอตุล อุลามา องค์กรมุสลิมที่ใหญ่ที่สุดในโลก